Public procurement notice: Contract Notice
Published: 2020-06-02
Buyer: Keski-Uudenmaan sote-kuntayhtymä
Country: FI
Contract type: Services
Procedure: Restricted procedure
CPV classification: 85100000: Health services
Submission deadline: 2024-05-29

Technical requirements: Hankintajärjestelmässä hankinnan kohteena ovat perusterveydenhuollon ja lääkinnällisen kuntoutuksen terapiapalvelut Keski-Uudenmaan sote-kuntayhtymän asiakkaille. Hankinnan kohteena ovat myös terapiapalveluiden kehittämis- ja asiakasohjauspalvelut. Tilaaja voi päättää toteuttaa kehittämis- ja asiakasohjauspalveluiden hankinnan kokonaan tai osittain liiketoiminnan siirtona, jossa tilaajan henkilöstö siirtyy palveluntuottajan palvelukseen ns. vanhoina työntekijöinä.
Terapiapalveluita ja kehittämis- ja asiakasohjauspalveluita voidaan toteuttaa tilaajan tarpeen mukaan myös henkilöstövuokrauksena. Henkilöstövuokrausta koskevat lisäehdot sopimukseen ja sopimusehtojen soveltaminen henkilöstövuokrauksessa määritellään sitä koskevan hankintajärjestelmän sisäisen kilpailutuksen tarjouspyynnössä.
Tällä osallistumispyynnöllä perustetaan sosiaali- ja terveyspalveluiden dynaaminen hankintajärjestelmä. Hankinnan kohde ja hankintajärjestelmän toiminta on kuvattu tarkemmin liitteessä Dynaamisen hankintajärjestelmän periaatteet.
Hankintayksikkö varaa dynaamisen hankintajärjestelmän perustamisvaiheessa 30.6.2020 klo 10.00 mennessä saapuneiden osallistumishakemusten käsittelyyn 20 päivää. Hankintayksikkö lähettää ensimmäiset hankintajärjestelmän sisäiset tarjouspyynnöt luokassa 1 Puheterapiapalvelut. Tarjouspyyntö lähetetään vasta kun kaikki edellä ilmoitettuun määräaikaan mennessä saapuneet osallistumishakemukset on käsitelty. Tarjouspyynnöt lähetetään arviolta 11.8.2020.
Tarjouspyyntö luokassa 2 Terapiapalveluiden kehittämis- ja asiakasohjauspalvelut lähetetään myöhemmin.
Hankinnan kohteena ovat puheterapiapalvelut Keski-Uudenmaan sote-kuntayhtymän osoittamille potilaille ja asiakkaille (jatkossa asiakkaat). Kyseessä ovat kunnan järjestämisvastuulle kuuluvat lääkinnällisen kuntoutuksen palvelut terveydenhoitolain (1326/2010) 7 a ja 29 §:n mukaisesti.
Palvelu on toteutettava sitä koskevan, kulloinkin voimassa olevan lainsäädännön mukaisesti. Palvelu kattaa lasten, nuorten ja aikuisten puherapiapalveluita eri osa-alueilla.
Palveluntuottaja voi tuottaa yhtä tai useampaa sopimuksen osana olevaa palvelua sen mukaisesti, mihin osiin palveluntuottaja on tehnyt tarjouksen ja hyväksytty.
Puheterapia sisältää yleistä tai yksilöityä kuntoutusneuvontaa, kuntoutustarvetta selvittäviä tutkimuksia, arvioita ja toimintakyvyn parantamiseen ja ylläpitämiseen tähtääviä terapioita sekä muita tarvittavia kuntoutumista edistäviä ja/tai ennaltaehkäiseviä toimenpiteitä. Kuntoutettavan itsensä lisäksi kuntoutustyötä voidaan tehdä kuntoutettavan kanssa päivittäin työskentelevien läheisten ja ammattilaisten kanssa.
Puheterapian tarkoituksena on ennaltaehkäistä, lievittää ja poistaa kommunikaatiohäiriöitä sekä niihin liittyviä kontaktin, vuorovaikutuksen ja kehityksen ongelmia. Häiriöt voivat olla kielen, puheen, äänen, syömisen, nielemisen, kuulon, lukemisen ja kirjoittamisen alueella. Puheterapiassa tavoitteena on asiakkaan mahdollisimman hyvä toiminta- ja kommunikaatiokyky jokapäiväisessä elämässä. Puheterapiapalvelut toteutetaan vakiintuneeseen ja kokemusperäisesti perusteltuun tai tieteelliseen tietoon perustuvilla ja vaikuttavilla työmenetelmillä. Puheterapeutti käyttää niitä terapeuttisia menetelmiä, joihin hänellä on koulutus ja jotka ovat hyvän kuntoutuskäytännön mukaisia.
Puheterapiapalvelu voi sisältää lasten, nuorten, aikuisten arvioinnin ja eri sairausryhmien tutkimuksen, kuntoutussuunnitelman, yksilö- ja ryhmäterapian, ohjauksen ja neuvonnan, konsultaation, koulutuksen ja verkostotyön sekä yhteistyön Keski-Uudenmaan-sote kuntayhtymän sidosryhmien kanssa. Puheterapiassa korostuu asiakkaan läheisten kanssa tehtävä yhteistyö ohjauksena ja neuvontana. Puheterapiapalvelu sisältää aina kirjallisen terapialausunnon.
Hankinnan kohteena ovat myös terapiapalveluiden kehittämis- ja asiakasohjauspalvelut. Kehittämis- ja asiakasohjauspalveluissa tilaaja valitsee yhden (1) kumppanin, jolla on kokonaisvastuu toiminnasta, tai useampia kumppaneita alueellisiin tai asiakasryhmäkohtaisiin tarpeisiin.
Kehittämis- ja asiakasohjauspalvelu voi sisältää esimerkiksi terveydenhuollon hoito- ja palveluketjujen kehittämistä yhteistyössä tilaajan kanssa sekä terapia-asiakkaiden ohjaukseen ja asiakasvirran koordinointiin liittyvät tehtävät tai tehtäväkokonaisuuden. Kehittämisen kohteena voivat olla esimerkiksi monikanavaiset asiointiväylät ja yhteistyön rakenteet kuntayhtymän ja sidosryhmien välillä, palveluvalikoima ja muut vastaavat tehtävät. Kehittämis- ja asiakasohjauspalvelu toteutuu pääosin terveydenhuollon ammattihenkilöistä koostuvalla työvoimalla, mutta siihen osallistuu eri alojen asiantuntijoita, kuten sosiaalihuollon, varhaiskasvatuksen ja opetuksen asiantuntijoita. Mukana voi olla myös palveluiden kehittämiseen erikoistuneita muiden alojen asiantuntijoita. Hankinnan kohde määritellään tarkemmin järjestelmän sisäisen kilpailutuksen tarjouspyynnössä. Tilaaja voi päättää toteuttaa kehittämis- ja asiakasohjauspalveluiden hankinnan kokonaan tai osittain liiketoiminnan siirtona, jossa tilaajan henkilöstö siirtyy palveluntuottajan palvelukseen ns. vanhoina työntekijöinä. Mahdolliset liiketoiminnan siirron ehdot määritellään sitä koskevan hankintajärjestelmän sisäisen kilpailutuksen tarjouspyynnössä.
Terapiapalveluita ja kehittämis- ja asiakasohjauspalveluita voidaan toteuttaa tilaajan tarpeen mukaan myös henkilöstövuokrauksena. Henkilöstövuokrausta koskevat lisäehdot sopimukseen ja sopimusehtojen soveltaminen henkilöstövuokrauksessa määritellään sitä koskevan hankintajärjestelmän sisäisen kilpailutuksen tarjouspyynnössä.
Kyseessä on terapiapalveluiden ja terapiapalveluiden kehittämis- ja asiakasohjauspalveluiden hankinta liitteen E mukaisena sosiaali- ja terveyspalveluhankintana. Hankintaan sovelletaan hankintalain 12 luvun säännöksiä ja 3 §:n mukaisia hankintojen yleisiä periaatteita. Hankinta toteutetaan sosiaali- ja terveyspalveluiden dynaamisella hankintajärjestelmällä (jatkossa hankintajärjestelmä), joka tarkoittaa tilaajan suunnittelemaa, hankintalain periaatteiden mukaista menettelyä hankinnan kohteena olevien palveluiden hankkimiseen. Kyseessä ei ole hankintalain 42 §:n tarkoittama puitejärjestely. Hankintamenettelyssä hyödynnetään soveltuvin osin hankintalain 49–52 §:n tarkoittamaa dynaamista hankintajärjestelmää koskevia säännöksiä.